**Technika óra**

**Téma:** Tündér- Trogmayer Ottó: A lány az nem gyerek- Szitakötő 31. sz.

**Anyag- és eszközszükséglet:** klb. fajta papírok, színes lapok, csillámos zselés tollak, olló, ragasztó

**Készítette:** Kemecsei Andrea

**Intézmény neve:** 16-os Általános Iskola, Nagyvárad

**Osztály:** 3.D

**Az óra menete:**

**1. Előzetes feladat:** anyaggyűjtés- klb. dekorációs papírok, krepp papír, selyempapír, csomagolópapír, csillogó papír, stb. gyűjtése

**2. Szervezési feladatok:** a szükséges anyagok, eszközök előkészítése

**3. Motiváció felkeltése:** Trogmayer Ottó: A lány az nem gyerek

- ismerkedés a szöveggel

- **segédanyag: Bodzás István- Szövegértő totó**

- beszélgetés a szöveg kapcsán

- beszélgetés a szülő- gyerek kapcsolatról saját élmény alapján (Hogyan éreztetik szüleink nap mint nap szeretetüket? Hogyan szólítják gyermekeiket?- aranyom, csillagom angyalom, tündérem, drágám, bogaram, stb.)

- beszélgetés a tündérekről (Milyen lények a tündérek? Milyen tündérekkel találkoztatok a mesékben? Milyen cselekedeteket hajtanak végre a tündérek?)

**4. Témabejelentés:** Ha a lány az nem gyerek, lehet akár **tündér** is. Minden gyerek elkészíti az általa elképzelt, legkedvesebb tündért: szívtündér, virágtündér, ősztündér, stb.

**5. Munkamenet:**

- tervezés, karakter, anyagok, színek kiválasztása

- a tündér fejét, ruháját, szárnyait klb. fajta papírokból kivágják, színes lapokra ragasztják

- munkájukat rajzzal egészítik, díszítik ki

**6. Értékelés** a megbeszélt szempontok alapján

**7. Kiállítás** a legjobban sikerült munkákból

